section_heading: Sarajevo
paragraph_text: Nakon velikih antiratnih prosvjeda, otvorena je vatra na prosvjednike s brda, čime započinje opsada a građani sve više odlaze u skloništa. 7. travnja, bombardirana je zgrada vlade u središtu grada. Istodobno, petero ljudi je poginulo u borbama oko policijske akademije na Vracama, ulice su se ispraznile. Idući dan, 8. travnja, bombardiranje grada započelo je već u 5:30 ujutro i trajalo dva sata. Gađane su aleje u starom gradu, RTV Sarajevo i centar za solcijalnu skrb, šestero ljudi je izgubilo živote. Po prvi put je oglašena uzbuna za snajpere.